KOMISIJOS KOMUNIKATAS EUROPOS PARLAMENTUI pagal Sutarties dėl Europos Sąjungos veikimo 294 straipsnio 6 dalį dėl Tarybos pozicijos dėl Europos Parlamento ir Tarybos reglamento, kuriuo iš dalies keičiamas Reglamentas (EB) Nr. 1905/2006, nustatantis vystomojo bendradarbiavimo finansinę priemonę (pradinis Komisijos „bananų sektoriaus papildomųjų priemonių (BAM) pakeitimų“ pasiūlymas, COM(2010) 102), priėmimo /* KOM/2010/0787 galutinis - COD 2010/0059 */





[pic] | EUROPOS KOMISIJA | Briuselis, 2010.12.13 KOM(2010) 787 galutinis 2010/0059 (COD) KOMISIJOS KOMUNIKATAS EUROPOS PARLAMENTUI pagal Sutarties dėl Europos Sąjungos veikimo 294 straipsnio 6 dalį dėl Tarybos pozicijos dėl Europos Parlamento ir Tarybos reglamento, kuriuo iš dalies keičiamas Reglamentas (EB) Nr. 1905/2006, nustatantis vystomojo bendradarbiavimo finansinę priemonę (pradinis Komisijos „bananų sektoriaus papildomųjų priemonių (BAM) pakeitimų“ pasiūlymas, COM(2010) 102), priėmimo 2010/0059 (COD) KOMISIJOS KOMUNIKATAS EUROPOS PARLAMENTUI pagal Sutarties dėl Europos Sąjungos veikimo 294 straipsnio 6 dalį dėl Tarybos pozicijos dėl Europos Parlamento ir Tarybos reglamento, kuriuo iš dalies keičiamas Reglamentas (EB) Nr. 1905/2006, nustatantis vystomojo bendradarbiavimo finansinę priemonę (pradinis Komisijos „bananų sektoriaus papildomųjų priemonių (BAM) pakeitimų“ pasiūlymas, COM(2010) 102), priėmimo 1. PAGRINDINIAI FAKTAI Pasiūlymo perdavimo Europos Parlamentui ir Tarybai data (dokumentas COM(2010) 102 galutinis – 2010/0059 COD) | 2010 m. kovo 17 d. | Europos Parlamento nuomonės data (pirmasis svarstymas) | [2010 m. spalio 21 d.] | Iš dalies pakeisto pasiūlymo perdavimo data | . | Tarybos pozicijos priėmimo data | 2010 m. gruodžio 10 d. | 2. KOMISIJOS PASIūLYMO TIKSLAS Afrikos, Karibų baseino ir Ramiojo vandenyno (AKR) šalims tradiciškai taikytos lengvatinės sąlygos patekti į Europos Sąjungos (ES) rinką. Pagal PPO ginčų sprendimo įstaigos ir apeliacinės įstaigos sprendimus Sąjungos prekybos bananais režimą reikėjo suderinti su PPO teisės aktais. 2009 m. gruodžio 15 d. parafuotu Ženevos susitarimu dėl prekybos bananais (toliau – GATB) išsprendžiami visi su prekyba bananais susiję ginčai ir užtikrinama atitiktis PPO taisyklėms. Pagal GATB Europos Komisija sutiko pateikti pasiūlymą dėl vystymosi programos, kad padėtų pagrindinėms bananus eksportuojančioms AKR šalims prisitaikyti prie ES importo režimo pokyčių. Dėl šios AKR šalių bananų sektoriaus papildomųjų priemonių (BAM) programos, kurios tikslas – padėti restruktūrizuoti dešimties pagrindinių bananus eksportuojančių AKR šalių bananų sektorius, reikia iš dalies pakeisti Reglamentą (EB) Nr. 1905/2006, nustatantį vystomojo bendradarbiavimo finansinę priemonę (toliau – DCI). Pasiūlymas yra ribotos trukmės (2010–2013 m.) ir ribotos apimties, kiek tai susiję su jo politiniu turiniu ir poveikiu biudžetui. Juo nedaroma įtakos jokiems būsimiems pasiūlymams dėl naujos kartos išorės santykių finansinių priemonių pagal būsimą finansinę programą. 3. PASTABOS DėL TARYBOS POZICIJOS 3.1. Bendrosios pastabos dėl Tarybos pozicijos Europos Komisija gali priimti per pirmąjį svarstymą Tarybos pateiktą poziciją, kuri yra trijų institucijų konstruktyvių derybų rezultatas. Ji atitinka pradinio Komisijos pasiūlymo esminius tikslus ir pagrindines nuostatas ir ja įtraukiami Europos Parlamento pakeitimai dėl BAM nuostatų turinio. 3.2. Pagrindinės Tarybos pozicijos ypatybės Pozicija atsižvelgiama į toliau nurodytus esminius elementus, laikantis Europos Parlamento pakeitimų: - Konstatuojamosios dalys. Kai kurios konstatuojamosios dalys buvo išplėstos, o kitos – pridėtos, siekiant pateikti išsamesnius BAM konteksto, turinio ir tikslų paaiškinimus. - Ypatingas dėmesys skurdui, pragyvenimo šaltiniams, smulkiems ūkininkams ir strategijų gyvybingumo specifikacijoms (17a straipsnio 1 dalis) . Dabar aiškiai nustatyta, kad Sąjungos parama siekiama mažinti skurdą ir gerinti smulkių ūkininkų bei susijusių asmenų gyvenimo ir darbo sąlygas. - ES atokiausi regionai ir užjūrio šalys ir teritorijos (17a straipsnio 1 dalis) . Dabar reglamente daroma nuoroda į šalių, atitinkančių bananų sektoriaus papildomųjų priemonių programos kriterijus, regioninę aplinką, visų pirma į artimumą ES atokiausiems regionams ir užjūrio šalims ir teritorijoms. - Dvišaliai prekybos susitarimai su Lotynų Amerikos šalimis (17a straipsnio 2 dalis) . Paminėti sudaryti arba šiuo metu sudaromi daugiašaliai ir dvišaliai susitarimai dėl bananų. - Lėšų paskirstymas (17a straipsnio 2 dalis) . Siūlomi kriterijai nurodyti pagal svarbą. Be to, skyrimo kriterijai bus vertinami remiantis duomenimis iki 2010 m. už ne ilgesnį kaip penkerių metų laikotarpį ir Komisijos tyrimu, kuriuo vertinamas prekybos susitarimų poveikis AKR šalims. - Daugiamečių paramos strategijų reikalavimai (17a straipsnio 3 dalis) . Tiksliai nustatyti tam tikri reikalavimai (pvz., aplinkos apsaugos aprašymai ir TDO standartai), kuriuos reikia įtraukti į kiekvienos šalies paramos strategijas. - Programos vertinimas (17a straipsnio 3 dalis) . BAM programos pažanga bus vertinama likus aštuoniolikai mėnesių iki jos pabaigos ir reikės parengti atitinkamas rekomendacijas. Be to, buvo įtrauktas pradinis Komisijos pateiktas pakeitimas (COM(2009) 194): - Mokesčiai ir muitai (25 straipsnio 2 dalis) . Žodis „paprastai“ pridedamas prie mokesčių, muitų ir kitų rinkliavų neatitikties finansavimo reikalavimams, taip atkreipiant dėmesį į galimybę taikyti išimtis, kurios institucijos viduje reguliuojamos pagal leidimus išduodančių pareigūnų instrukcijas. 3.3. Konkretūs klausimai (Tarybai nepriimtini Parlamento pakeitimai) - Deleguoti teisės aktai (SESV 290 straipsnis) . Parlamentas per pirmąjį svarstymą pateiktais pakeitimais siekia šią procedūrą taikyti priimant Komisijos daugiamečius strategijos dokumentus. Nepaisant ilgų ir intensyvių derybų (per trišalius susitikimus, surengtus vasario 2 d., kovo 23 d. ir spalio 20 d.), dėl šio klausimo susitarti nepavyko. Taryba šių per pirmąjį svarstymą pateiktų jos pozicijos pakeitimų nepriėmė. Komisija pasirengusi toliau siekti suderinti institucijų pozicijas ir rasti būdus išspręsti Parlamento pakeitimuose iškeltas svarbias problemas, visų pirma užtikrinti, kad Parlamentas galėtų deramai prižiūrėti išorės bendradarbiavimo strategijų formulavimą ir tinkamą išorės finansinių priemonių įgyvendinimą. 4. IšVADA Europos Komisija gali priimti per pirmąjį svarstymą Tarybos pateiktą poziciją.